jkorsvik/nowiki_second_scrape_merged huggingface dataset:
Michael Foale

Michael «Mike» Foale (født 6. januar 1957 i Lincolnshire, Storbritannia) er en amerikansk/britisk astronaut med ni romferder bak seg både med romfergen og i en Sojuz. Han har et langvarig opphold på Mir (144 dager) og et på Den internasjonale romstasjonen (192 dager) under ISS Ekspedisjon 8 bak seg. Han har logget over 373 dager i verdensrommet totalt, og har gjennomført 4 romvandringer. Han var den første britiske astronaut som gjennomførte en romvandring.


== Romferder ==


=== EVA ===
 STS-63 – 1 romvandring
9. februar 1995: 4 t 39 m – STS-103 – 1 romvandring
6. september 1997: 6 t 00 m – Inspeksjon av skade på Spektr, etter at et Progress-romskip traff modulen. STS-103 – 1 romvandring
23. – 24. desember 1999: 8 t 10 m – Reparasjon og service på Hubble Space Telescope ISS Ekspedisjon 8 – 1 romvandring
26. februar 2004: 3 t 55 m – Innhenting av diverse eksperimenter


== Bilder ==

		
		
		
		
		
		
		
		
		


== Referanser ==


== Eksterne lenker ==
NASA Biography
Spacefacts biography of Michael Foale
.localhost

.localhost er et reservert toppnivådomene som ikke er beregnet for faktisk bruk i det globale DNS. Det ble definert i juni 1999 av RFC 2606, sammen med .example, .invalid og .test. 
Formålet med opprettelsen og reserveringen av .localhost var å unngå sammenblanding med det vanlige begrepet localhost. TLD'et .localhost har tradisjonelt blitt statisk definert i host DNS-implementeringer som å ha en «A record» som peker til loopback IP-adressen 127.0.0.1 og er reservert for slik bruk. Enhver annen bruk ville komme i konflikt med vidt utbredt kode som benytter denne bruksmåten.


== Se også ==
Localhost


== Kilder ==
Internet Engineering Task Force (IETF): RFC 6761 Special-Use Domain Names - se kapittel 6.3, (publisert februar 2013)Besøkt 18. oktober 2018
Claude Nicollier

Claude Nicollier (født 2. september 1944 i Vevey, Sveits) er en tidligere sveitsisk astronaut i arbeide for ESA. Han er den første sveitseren i verdensrommet. Han har vært med på fire romferge-ferder med forskjellige romferger og har logget over 42 dager i verdensrommet totalt samt en romvandring på STS-103. Han har vært med på en serviceferd til Hubble Space Telescope.  Han ble utnevnt til professor i rom-teknologi ved «École polytechnique fédérale de Lausanne» 28. mars 2007.


== Romferder ==


=== EVA ===
 STS-103 – 1 romvandring
23. – 24. desember 1999: 8 t 10 m – Reparasjon og service på Hubble Space Telescope


== Hedersbevisninger ==
Blant andre:

NASA Distinguished Service Medal (2001)
Four NASA Space Flight Medals (1992, 1993, 1996, 1999)
Albert Einstein-medaljen (1998)
Prix d'honneur de la Fondation Pro Aero, Switzerland (1992)
Yuri Gagarin Gold Medal from the International Aeronautical Federation (1994)
Silver Medal from the Académie Nationale de l'Air et de l'Espace, France (1994)
Collier Trophy (awarded to the crew of STS-61) from the National Aeronautics Association (1994)
Prix de l'Université de Lausanne (1994)


== Bilder ==

		
		
		


== Referanser ==


== Eksterne lenker ==
Claude Nicollier biography
Spacefacts biography of Claude Nicollier
Danny Dichio

Daniele Salvatore Dichio, vanligvis kalt Danny Dichio, (født 19. oktober 1974 i Hammersmith, London, England) er en tidligere engelsk fotballspiller som har spilt for sju engelske, to italienske og en canadisk klubb. Han avsluttet sin spillerkarriere i Toronto i Major League Soccer.


== Kilder ==
Mortimer, Gerald (2004): The Who´s Who of DERBY COUNTY (side 59).  Breedon Books Publishing, Derby. ISBN 1-85983-409-4
Rollin, Glenda & Rollin, Jack (2006): SKYSPORTS FOOTBALL YEARBOOK 2006-07 (side 520).  Headline Book Publishing, London. ISBN 0-7553-1526-X


== Referanser ==


== Eksterne lenker ==
(en) Danny Dichio – Major League Soccer 
(en) Danny Dichio – Transfermarkt 
(en) Danny Dichio – Soccerbase.com 
(en) Danny Dichio – FootballDatabase.eu 
(en) Danny Dichio – FBref
Rothley

Rothley er en landsby og et verdslig sogn i distriktet Charnwood i grevskapet Leicestershire i England. Den ligger mindre enn én km vest for elven Soar og omkring åtte km nord for Leicester. I henhold til folketellingen i 2011 hadde landsbyen og sognet en befolkning på 3897 innbyggere.Landsbyen er sentrert rundt to landsbyparker (village greens), Cross Green og Town Green. A6 gikk tidligere gjennom stedet, men er nå lagt utenom. Rothley stasjon betjente opprinnelig Great Central Railway, og tilhører nå Great Central Steam Railway. Den har blitt brukt i flere film- og fjernsynsinnspillinger, som Buster og fjernsynsversjonen av Agatha Christies 4.50 From Paddington.Ut fra boligverdi er Rothley et av de mest velstående områdene i Leicestershire. Gaten The Ridgeway ble av Sunday Times identifisert som det dyreste stedet å bo i Øst-Midlands.Landsbyen har flere kirker; en anglikansk, en metodistisk, en baptistisk og en katolsk. Den anglikanske kirken er fra 1300-tallet, og er viet til jomfru Maria og evangelisten Johannes. 


== Historie ==
Det har vært bebyggelse på stedet siden saksisk tid. På kirkegården er det bevart et saksisk kors. Landsbyen nevnes i Domesday Book som Rodolei, og var da kongens eiendom. Det er mulig at navnet kommer fra angelsaksisk Roþlēah, «slette i en lysning». 
I høymiddelalderen etablerte Tempelridderne seg i Rothley. Deres herregård inngår nå i Rothley Court Hotel. Bygningen ble overlatt til Babingtonslekten etter oppløsningen av klostrene i det 16. århundre. Slekten eide herregården i neste trehundre år, inntil Thomas Babington døde i 1837. Han var parlamentsmedlem for Leicester fra 1800 til 1818, og studerte sammen med William Wilberforce på St John's College ved Universitetet i Cambridge. De to jobbet nært sammen om bedring av sosiale kår og for å forby slaveri. Mye av teksten til loven som fikk slutt på den britiske slavehandelen ble skrevet i Babingtons hjem i Rothley.
I 2007 ble landsbyen kjent over store deler av verden i forbindelse med Madeleine McCann-saken, ettersom McCann-familien har sitt hjem der. I mai ble den da tre år gamle piken meldt savnet mens familien var på ferie i Portugal. Dette preget landsbyen sterkt i månedene som fulgte. Foreldrene kom tilbake til Rothley i september 2007, og et stort pressekorps fulgte etter; på det tidspunkt hvor de kom tilbake hadde de status som mistenkte i saken. Det oppstod raskt konflikter mellom lokalbefolkningen og pressen.


== Referanser ==


== Eksterne lenker ==
(en) Rothley – kategori av bilder, video eller lyd på Commons
Sverdlovsk oblast

Sverdlovsk oblast (russisk: Свердло́вская о́бласть; Sverdlovskaja oblast) er en oblast i Russland. Sverdlovsk oblast er et føderasjonssubjekt i Den russiske føderasjonen. Hovedstaden i oblasten er Jekaterinburg, tidligere Sverdlovsk.


== Referanser ==


== Eksterne lenker ==
(ru) Offisielt nettsted 
(en) Sverdlovsk Oblast – kategori av bilder, video eller lyd på Commons
Kaiserliche Werft Danzig

Kaiserliche Werft Danzig (oversatt Det keiserlige verftet i Danzig) var et tysk verft som ble dannet i 1852 som Königliche Werft Danzig, men skiftet navn i 1871 etter dannelsen av det tyske keiserriket. Sammen med Kaiserliche Werft Kiel og Kaiserliche Werft Wilhelmshaven var verftet et av tre verft som bygget krigsskip for den prøyssiske marine og senere den tyske keiserlige flåte. Da første verdenskrig var over stengte Kaiserliche Werft Danzig, men ble åpnet igjen da Danziger Werft ble dannet på samme sted i 1921.
Vennskap

Vennskap er et forhold av gjensidig affeksjon mellom mennesker. Det er en sterkere form for mellommenneskelig samhold enn en assosiasjon, slik som en klassekamerat, nabo, medarbeider eller kollega.
I noen kulturer, er vennskapskonseptet begrenset til et lite antall meget dype forhold, i andre, slik som USA og Canada, kan en person ha mange venner, pluss kanskje et mer intenst forhold med en eller to mennesker, som kan kalles "gode venner" eller "bestevenner". Selv om det er mange former for vennskap, kan noen variere fra sted til sted, spesielle karakteristikker er til stede i mange slike forbindelser. Slike egenskaper inkluderer å velge å være sammen med hverandre, sette pris på tiden de deler sammen og være i stand til å delta i en positiv og støttende rolle mot hverandre.Noen ganger skilles venner fra familie, som i uttrykket "familie og venner", og noen ganger fra elskere.
Vennskap har blitt studert i akademiske felt, slik som kommunikasjon, sosiologi, sosialpsykologi, antropologi og filosofi.


== Referanser ==
Vassbygda

Vassbygda er en bygd i Stjørdal kommune i Trøndelag. Før 1962 tilhørte bygda Skatval kommune. Vassbygda er inndelt i to grunnkretser som hadde til sammen 262 innbyggere den 1. januar 2016. Fylkesvei 6806 forbinder Vassbygda med Kvislabakken ved Stjørdalshalsen (3 km) i sørvest og med Skjelstadmark (7 km) i nordøst.
Vassbygda ligger mellom bratte fjell- og åssider, og Liavatnet i dalbunnen er sannsynligvis opphavet til bygdenavnet. Litjtrøa og området rundt er mye brukt som utfartsområde.
Vassbygda er en del av Kvislabakken skolekrets og Stokkan ungdomsskolekrets. Tidligere utgjorde Vassbygda en egen skolekrets.


== Referanser ==
Marie-Laure de Lorenzi

Marie-Laure de Lorenzi (født 21. januar 1961, i Biarritz, Frankrike) er en tidligere profesjonell golfspiller.  Hun debuterte på Ladies European Tour i 1987, og la opp i 2004.


== Karrieren som amatør ==
Spansk mester 1978, 1980, 1983.  Fransk mesterskap for jenter i 1976.  Britisk mesterskap for jenter 1978.  Lukket fransk mesterskap 1983.  Representert Frankrike i VM for lag, EM junior lag, og EM for lag.


== Karrieren som profesjonell ==
Vant to ganger i debutsesongen 1987 på LET.  Året etter ble det rekord på Ladies European Tour, 7 seire, og dermed toppet hun pengelisten allerede i sin andre sesong.  Også i 1989 toppet hun pengelisten.  Hun endte på topp-ti på Order of Merit 10 ganger i løpet av karrieren.
I alt ble det 19 seire på LET, den siste i 1997 (Swiss Open).


== Solheim Cup ==
1990, 1996, 1998.  På 11 matcher har de Lorenzi 3 seire og 8 tap.
Helen Alfredsson har utpekt de Lorenzi til å være hennes visekaptein 2007.


== Eksterne lenker ==
(en) Marie-Laure de Lorenzi – Europatouren 
Profil på LET
Orava

Orava (ungarsk: Árva, tysk: Arwa, polsk: Orawa) er en 63 kilometer lang elv i den nordvestre delen av Slovakia. Den løper gjennom et malerisk landskap i regionen Žilina. Elvas kilde er nå Orava-reservoaret, som ble bygget i 1953. Da reservoaret ble fylt oversvømte det samløpet mellom Biela Orava og Čierna Orava (Svarte og Hvite Orava).  Orava har utløp i elva Váh ved landsbyen Kraľovany.


== Referanser ==


== Eksterne lenker ==
(en) Orava River – kategori av bilder, video eller lyd på Commons
Molde amtssykehus

Molde amtssykehus var et sykehus i Molde opprettet av Romsdals amt i 1862 etter vedtak om utbygging fire år tidligere. Sykehuset lå i overgangen mellom Reknes og sentrum, i det som i dag kalles for Alexandrakvartalet. I 1960 ble amtssykehuset, sammen med Reknes sanatorium, lagt ned og funksjonene flyttet til det nye Fylkessjukehuset i Molde.
Oppdøl sjukehus

Oppdøl sjukehus er et psykiatrisk sykehus som ligger på Hjelset i Molde. Sykehuset ble åpnet  i 1913 som et typisk asyl i landlige omgivelser. I 1925 åpnet en ny avdeling, og nye bygninger kom også til i mellomkrigstiden og i 1961. På det meste hadde sykehuset cirka 500 døgnpasienter. Siden 1984 har sykehuset vært organisert som en avdeling under Molde sjukehus og har i dag cirka 60 døgnpasienter.
19. desember 2014 ble Oppdøl valgt som det nye stedet for det felles sykehuset i Nordmøre og Romsdal av helseminister Bent Høie, som påberopte seg faglige grunner for valget.


== Referanser ==
Andrea Benelli

Andrea Benneli (født 28. juni 1960 i Firenze) er en tidligere sportsskytter fra Italia. Under Sommer-OL 2004 i Athen vant han olympisk gull i Skeet. Han tok bronse i samme øvelse under Sommer-OL 1996 i Atlanta. Etter å ha vunnet 8 VM-titler for lag og individuelt, samt 8 EM-titler har han sluttet å konkurrere internasjonalt og jobber nå med familiens gårdsturismevirksomhet i Toscana.


== Referanser ==


== Eksterne lenker ==
(en) Andrea Benelli – Olympics.com 
(en) Andrea Benelli – Olympic.org 
(en) Andrea Benelli – Olympedia 
(en) Andrea Benelli – Sports-Reference (OL-resultater – arkivert) 
(en) Andrea Benelli – databaseOlympics.com (arkivert) 
(it) Andrea Benelli – Italias olympiske komité 
(en) Andrea Benelli – ISSF 
(en) Andrea Benellis hjemmesider
Joseph Kosuth

Joseph Kosuth (født 31. januar 1945) er en amerikansk kunstner, og en av de mest sentrale skikkelsene i 1960-årenes konseptkunst. Han er mest kjent for sine One and Three-«triader», kunstverk som består av en gjenstand, et fotografi av gjenstanden og gjenstandens ordbok-definisjon. Det mest kjente av disse er verket One and Three Chairs fra 1965. Kosuth har skrevet flere essay om konseptkunst, blant annet det banebrytende Art After Philosophy (1969). 
Kosuth studerte ved School of Visual Arts i New York.


== Referanser ==


== Eksterne lenker ==
Joseph Kosuth – Zero & Not 1985-86 Thomas Dreher (tysk)
Olena Kostevytsj

Olena Dmytrivna Kostevytsj (ukrainsk: Олена Дмитрівна Костевич) (født 14. april 1985 i Khabarovsk) er en ukrainsk sportsskytter som ble olympisk mester i øvelsen 10 m luftpistol under Sommer-OL 2004 i Athen. Åtte år senere under Sommer-OL 2012 i London var hun igjen i finale, og i omskyting med franske Céline Goberville om sølvmedaljen trakk hun det korteste strået og endte på bronseplass. Hun fikk en ny bronsemedalje tre dager senere i øvelsen 25 m pistol.Under Sommer-OL 2020 i Tokyo som ble arrangert i 2021, ble hun nummer 4 i 10 meter luftpistol og tok sølv i lagkonkurransen.


== Referanser ==


== Eksterne lenker ==
(en) Olena Kostevytsj – Olympedia 
(en) Olena Kostevytsj – Sports-Reference (OL-resultater – arkivert) 
(en) Olena Kostevytsj – ISSF 
Profil på london2012.com
Profil på BBC Sport Olympics 2012
Resultater på Sports Yahoo.com under Sommer-OL 2012
Profil på www.NBColympics.com
Lyst

Lyst er et intenst begjær eller strev etter selvfornøyelse og spenning. Lyst kan strengt tatt bety bare seksuell lyst, men er likevel ofte omtalt som for eksempel «menneskenes lyst», «lysten på blod», «maktlysten» eller «kjærlighetslysten». 
Det greske ordet for lyst er epithymia (επιθυμια), som også kan oversettes til norsk som «griskhet».


== Se også ==
Begjær
Griskhet
Glede
MS «Tedno» (2007)

MS «Tedno» er en hurtigbåt av katamarantypen eid av Norled. Båten tar 85 personer og 3 tonn last. Maksfart er 35 knop.
Hurtigbåten gikk i rute i Austevoll, der hadde båten anløp ved Bekkjarvik, Lundøy, Litlakalsøy, Møkster, Sandtorv og Hufthamar. Halvparten av hurtigbåtene som stanser ved Hufthamar fortsetter ruten videre til Flesland, og Bergen. Enkelte avganger stanser hurtigbåtene bare hvis det er passasjerer. Skipet ble i 2017 solgt hvor den gikk under navnet MS «Akranes». I 2018 ble båten kjøpt tilbake av Norled.Tedno ble bygget ved Oma Baatbyggeri som byggnummer 523. Overlevering til rederiet skjedde 7. april 2007.


== Teknisk informasjon ==
Byggeår: 2007
Verft: Oma Baatbyggeri (byggenummer 523)
Lengde: 22.5 m
Bredde: 7.6 m
Passasjerer: 85
Fart: 35 knop.
Motor: 2 x MTU 12V2000M72CR, 2936 hestekrefter.


== Historikk ==
2007: 07.04.: Levert som «Tedno» for Tide Sjø AS (Tide ASA), Bergen (senere Norled)
2017: Solgt til Islandsk selskap
2018: Solgt til Norled


== Referanser ==


== Kilder ==
Alsaker, Per (2011). «Skipet» (DOC) (norsk). Norsk Skipsfartshistorisk Selskap. Besøkt 30. september 2014. 


== Eksterne lenker ==
(en) IMO 9392494 – kategori av bilder, video eller lyd på Commons 
(en) MS «Tedno» – Den internasjonale sjøfartsorganisasjonen 
(no) MS «Tedno» – Skipsrevyen 
(no) MS «Tedno» – Maritimt Magasin
Ønskebrønnen (TV-program)

Ønskebrønnen er et underholdningsprogram med Knut Bjørnsen som gikk på norsk TV3 fra 1991 til 1993. Her skulle seerne sende inn sine ønsker og så skulle programledelsen oppfylte dem så godt det lot seg gjøre. Men de som skulle få ønskene sine oppfylt, måtte gi en meget god begrunnelse for hvorfor han eller hun ønsket seg akkurat denne spesielle opplevelsen.


== Referanser ==


== Eksterne lenker ==
Artikkelen har ingen egenskaper for filmdatabaser i Wikidata
Ljubov Galkina

Ljubov Vladimirovna Galkina (russisk Любовь Владимировна Галкина, født 15. mars 1973 i Alapajevsk, Sverdlovsk oblast) er en russisk sportsskytter som konkurrerer i 10 m luftrifle og 50 m rifle. Hun begynte å skyte i 1986 og konkurrerte fra 1987. Under Sommer-OL 2004 i Athen tok hun olympisk gull i kvinnenes 50 m rifle, tre stillinger. I tillegg tok hun sølvmedalje i 10 m luftrifle.
Hun har flere seire i verdenscupstevner, verdenscupfinaler og EM i 10 m luftrifle og 50 m rifle.


== Eksterne lenker ==
(en) Ljubov Galkina – Olympedia 
(en) Ljubov Galkina – Sports-Reference (OL-resultater – arkivert) 
(en) Ljubov Galkina – ISSF 
Profil på London2012.com
Profil på BBC Sport Olympics 2012
Profil på Sports.Yahoo.com
Josef Ternström

Josef Irving Ternström (født 4. desember 1888, død 2. mai 1953) var en svensk friidrettsutøver som hovedsakelig konkurrerte i terrengløp.
Han deltok i Sommer-OL i 1912 som ble holdt i Stockholm. I terrengløp for lag vant han gull sammen med Hjalmar Andersson og John Eke.


== OL-medaljer ==
OL 1912  Stockholm -  Gull i friidrett, terrengløp lag  Sverige


== Referanser ==


== Eksterne lenker ==
(en) Josef Ternström – Olympedia 
(en) Josef Ternström – Sports-Reference (OL-resultater – arkivert) 
(en) Josef Ternström – databaseOlympics.com (arkivert) 
(sv) Josef Ternström – Sveriges olympiske komité 
(en) Josef Ternström – Track and Field Statistics
Homogami

Homogami er personers tendens til å velge partnere med en bakgrunn som er lik ens egen. Bakgrunnen kan f.eks. være klasse, etnisitet eller utdanning. 
Fenomenet er utbredt blant personer i høystatusyrker og yrker med lang embetsutdanning, som advokater, lærere, leger og sivilingeniører. Ett eksempel kan hentes fra medlemsstatistikken til TEKNA, Teknisk Naturvitenskapelig Forening, en forening for sivilingeniører. Blant kvinnelige medlemmer født etter 1950 er 25% gift eller samboer med et annet medlem.For homogami etter utdanningsbakgrunn trekkes gjerne den såkalte "kantineeffekten" frem. Det vil si at på intensive studier tilbringer man mye av både arbeid og fritid sammen med de samme studiekamerater over flere år, samtidig som man er i den livsfasen der man søker partner. Andre faktorer kan også spille inn. I eksempelet med sivilingeniørstudiet kan også den prosentvis lave andelen kvinner spille inn.


== Referanser ==
Erik Almlöf

Erik Almlöf (født 20. desember 1891, død 18. januar 1971) var en svensk friidrettsutøver som konkurrerte i tresteg.
Under OL 1912 i Stockholm tok Almlöf bronse i tresteg med et hopp på 14,17. Sverige vant alle medaljene i trestegskonkurransen, gull til Gustaf Lindblom (14,76) og Georg Åberg (14,51) vant sølvmedaljen. Almløf tok en ny olympisk bronsemedalje under OL 1920 i Antwerpen.


== OL-medaljer ==
OL 1912  Stockholm -  Bronse i friidrett, tresteg  Sverige
OL 1920  Antwerpen -  Bronse i friidrett, tresteg  Sverige


== Referanser ==


== Eksterne lenker ==
(en) Erik Almlöf – Olympics.com 
(en) Erik Almlöf – Olympic.org 
(en) Erik Almlöf – Olympedia 
(en) Erik Almlöf – Sports-Reference (OL-resultater – arkivert) 
(sv) Erik Almlöf – Sveriges olympiske komité 
(en) Erik Almlöf – Track and Field Statistics
Charles Berstad

Einar Charles Berstad (født 29. november 1964) er en norsk tidligere fotballspiller og -trener. Berstad har tidligere spilt for Kongsvinger, Bodø/Glimt og Ham-Kam. Han er én av de spillerne i Norge som har flest toppseriekamper gjennom tidene med 303 kamper.


== Karriere ==


=== Spiller ===
Berstad startet å spille fotball for de lokale klubbene Skarnes og Disenå, før han i 1983 signerte for Kongsvinger.
 Med unntak av et opphold i Bodø/Glimt fra 1993 til 1994, spilte han for Kongsvinger til 1998.Hans mor er fra Newcastle, og morfaren var fysioterapeut for Newcastle United da klubben vant Messebycupen i 1969. I 1989 dro Berstad til Storbritannia for å prøvespille. Han fikk tilbud fra skotske Dundee United, men avslo fordi han helst ville til England. Da prøvespill med Derby ikke gikk like bra, vendte han hjem til Kongsvinger igjen.
Hans to år lange opphold hos Bodø/Glimt startet bra, med en positiv første sesong i 1993. Sesongen etter opplevde han at miljøet ble dårligere, og han hadde en del uoverenstemmelser med trener Trond Sollied. En akillesskade gjorde vondt verre, så etter 1994-sesongen valgte Berstad å flytte tilbake til sin gamle klubb Kongsvinger, hvor han raskt gjenfant toppformen.
Han forlot Kongsvinger til fordel for den danske 1. divisjonsklubben Ikast, som i 1999 endret navn til Midtjylland. Han flyttet hjem igjen til Norge sommeren 1999 og signerte for Ham-Kam, som han senere ble trener for i 2001.Som spiller var Berstad kjent som en duellsterk og innsatsfylt midtstopper med sterk vinnervilje og gode lederegenskaper.


=== Trener ===
Etter et år som trener for Ham-Kam, ble han i 2002 spillende trener for byrivalen Hamar. Fra 2003 til 2004 var han trener for den nordnorske klubben Fauske/Sprint. Han trente senere Nybergsund, før han ble trener for Mo foran 2008-sesongen.


== Meritter ==
Eliteseriebronse med Kongsvinger 1986
Eliteseriebronse med Kongsvinger 1987
Eliteseriesølv med Kongsvinger 1992
Eliteseriesølv med Bodø/Glimt 1993
Norgesmester med Bodø/Glimt 1993
Opprykk med Hamkam 1999
Opprykk med Nybergsund 2007
Kvartfinale med Nybergsund i NM 2007
Kvartfinale med Kongsvinger i G19-NM 2017
Opprykk med Kongsvinger 2 til Norsk Tipping-ligaen (3. divisjon) 2018


== Referanser ==


== Eksterne lenker ==
(en) Charles Berstad – Transfermarkt 
(no) Charles Berstad – Norges Fotballforbund 
HamKam.no – Charles Berstads spillerprofil hos Hamarkameratene
Nifs.no – Charles Berstad hos Norsk & Internasjonal Fotballstatistikk
Motorvern

Motorvern (hovedsakelig kalt et termisk relé) er en type automatisk bryter som benyttes i forbindelse med elektriske motorer for å hindre at viklingene inni motoren blir ødelagt dersom strømmen blir større enn innstilt strømstyrke, ved overbelastning av motoren eller lignende. Det brukes også som et overspenningsvern og kan også brukes som et kortslutnings- og underspenningsvern.
Det finnes flere forskjellige typer motorvern (termisk, mekanisk etc.), men det er hovedsakelig to typer som benyttes nå:

Motorvern som monteres på kontaktorer, hvor en hvilekontakt inni denne kobles opp i styrestrømskretsen, og som slår av motoren ved at styrestrømskretsen brytes ved overlast.
Motorvernbryter hvor en mekanisk av/på bryter er innebygd i vernet, og slår motoren av ved overlast. Denne typen benyttes hvor en motor kun skal slås av og på.


== Betjening ==
Motorvernet består av sju koblingspunkt; 97NO, 98NO, 95NC, 96NC, 2T1, 4T2 og 6T3. Hvis motorvernet bryter ved for høy strømgjennomgang vil punktene 97, 98, 95 og 96 bryte eller slå inn i henhold til om de er NO (Normally Open) eller NC (Normally Closed). I tillegg vil punktene 2T1, 4T2 og 6T3 bryte og kutte strømgjennomgang til motoren den er koblet til.
Hvor mye strøm som passerer gjennom bestemmes av en innstillingsskrue som sitter på fremsiden av motorvernet. Den betjenes med et stjerneskrujern og stilles på Ie verdien som er bestemt av hva motoren tåler (som normalt står på merkeskiltet på motoren). Er innstillingsskruen satt i feil verdi og det forekommer for høy strømgjennomgang vil ikke motorvernet bryte ved motorvernets maks Ie verdi og statorviklingene vil ta skade.På fremsiden er det også en testknapp som vil aktivere funksjonen til motorvernet uten å overbelaste motoren.


== Virkemåte ==
Et motorvern er en bimetallbryter, som vil si at den består av to metallplater som er sveiset sammen. Prinsippet fungerer ved at den ene metallplaten har en større utvidelseseskoeffisient enn den andre. Dette gjør at, hvis bimetallet varmes opp, vil bimetallet bøye seg mot venstre. I et motorvern er bimetallet festet til et mekanisk "stag" som drar med seg lukke og åpnepunktene til 95-96 og 97-98. Bimetallet varmes opp ved at en varmetråd, som i dette tilfellet er fra punktene man setter i kontaktoren til 2T1, 4T2 og 6T3, varmes opp ved strømgjennomgang. Innstillingsskruen stiller en fjær som velger hvor mye staget skal bevege seg ved varmegang.


== Referanser ==